25. ΒΑΣΙΛΙΚΟΝ ΔΙΑΤΑΓΜΑ υπ’ αριθ.505 της 12/28 Αυγ.1972 (ΦΕΚ Α΄ 148) Περί του επισήμου ενδύματος των επιτίμων, ομοτίμων και τακτικών καθηγητών της Ανωτάτης Βιομηχανικής Σχολής Πειραιώς και των τελετών καθ’ άς θα φέρηται τούτο. Έχοντες υπ’ όψιν : 1) Τας διατάξεις της παρ. 6 του άρθρ. 4 του Ν.Δ. 4578/1966 «περί κυρώσεως πράξεων του Υπουργικού Συμβουλίου και άλλων τινων διατάξεων», 2) τας διατάξεις  του άρθρ.91 του Ν.Δ.954/1942 «περί οργανισμού της Ανωτάτης Σχολής Οικονομικών και Εμπορικών Επιστημών», 3) τας διατάξεις του άρθρ.27 του Α.Ν.2527/1940 «περί μεταρρυθμίσεως και συμπληρώσεως διατάξεώς τινων της Πανεπιστημιακής Νομοθεσίας», 4) την γνώμην της Συγκλήτου της Ανωτάτης Βιομηχανικής Σχολής Πειραιώς, την διατυπωθείσαν κατά την συνεδρίαν αυτής της 18.2.1972, 5) την υπ’ αριθ.329/1972 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν : Άρθρ.1.-1.Το υπό άρθρ.27 του Α.Ν.2527/1940 (τόμ.31 σελ.178) καθιερούμενον επίσημον ένδυμα (τήβεννος) είναι δια τους επιτίμους, ομοτίμους και τακτικούς καθηγητάς της Ανωτάτης Βιομηχανικής Σχολής Πειραιώς, ποδήρης χιτών εκ μαύρου υφάσματος άνευ ζώνης φέρων λίαν ευρείας χειρίδας και κλειόμενος δια πορπών εις το μέσον του προσθίου μέρους ένθα υφίσταται παράρραμα έχον κιτρινόχρυσον διάκοσμον. Ο Χιτών ούτος, εις το δεξιόν προ του στέρνου τμήμα, φέρει χρυσοκίτρινον κεντητόν κόσμημα Βυζαντινού ρυθμού με το έβλημα της Σχολής (προτομή Αγίου Σπυρίδωνος) εντός κύκλου. Τω χιτώνι είναι επερραμμένον βραχύτερον ένδυμα του αυτού χρώματος, εξικνούμενον έως των γονάτων περίπου, αι δε χειρίδες αυτού είναι επενδεδυμέναι δι’ υφάσματος χρώματος κυανού πρωσσικού. Το παράρραμμα και το περιλαίμιον του ενδύματος είναι χρώματος κυανού πρωσσικού. 2.Μετά του ενδύματος (τηβέννου) φέρεται πίλος, ως και τα διάσημα ή μικρογραφίαι τούτων, αναλόγως της περιπτώσεως. Ο πίλος, εξ υφάσματος του αυτού χρώματος της στολής και ομοίου προς της τηβέννου, έχει εις το κάτω μεν τμήμα κυκλικόν διακοπτόμενον εις εν σημείον εις γωνίαν εις το άνω δε τμήμα σχήμα ημισφαιρικόν. Άρθρ.2.-Το εν άρθρ. 1 του παρόντος καθοριζόμενον επίσημον ένδυμα θα φέρηται υπό των επιτίμων, ομοτίμων και τακτικών καθηγητών κατά τας εξής Σχολικάς και Εθνικάς εορτάς, εντός της Σχολής. α) Τη 30η Ιανουαρίου, εορτής των Τριών Ιεραρχών, β) τη 25η Μαρτίου, γ) τη 28η Οκτωβρίου, δ) την τελευταίαν Κυριακήν του μηνός Νοεμβρίου, καθ’ ήν ο Πρύτανις ποιείται έκθεσιν των πεπραγμένων του παρελθόντος Πανεπιστημιακού έτους, ε) τη 12η Δεκεμβρίου, ς) την ημέραν της επισήμου εισόδου των πρωτοετών φοιτητών και της ορκωμοσίας αυτών, ζ) κατά την καθομολόγησιν πτυχιούχων, η) κατά την ανακήρυξιν των διδακτόρων, θ) κατά την ανακήρυξιν των επιτίμων διδακτόρων. Εκτός δε της Σχολής υπό των εκροσωπούντων την Σχολήν εις τας τελετάς τελουμένας εν τω Εξωτερικώ. Η Σύγκλητος της Σχολής δύναται δι’ αποφάσεως της να ορίση και άλλας τελετάς, καθ’ άς οι καθηγηταί θα φέρωσι το επίσημον ένδυμα εντός και εκτός της Σχολής. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β. Δ/τος. (Μετά την σελ.718,12)  Σελ. 718,13 Τεύχος 468-Σελ.31 525 Πανεπιστήμια Πειραιώς-Μακεδονίας 31.Θ.δ.24-25 